Elon Musk pariază pe Tesla. Creștere de 760% în ultimele 12 luni.
Miliardarul Elon Musk a acordat un interviu pentru podcastul Karei Swisher de la New York Times. CEO-ul Tesla a explicat cum a reuşit compania să evite să dea faliment. El este convins că Tesla va avea o cotă la bursă superioară în 5 ani de acum încolo.
Elon Musk pariază în continuare pe mașinile electrice și este convins că acestea reprezintă viitorul.Cifrele par să-i dea dreptate.Tesla a crescut cu 760% faţă de acum douăsprăzece luni.Valoarea absolută a companiei a ajuns la 380 de miliarde de dolari. Mai mult decât Ford, General Motors şi Fiat împreună.Iar Musk e convins că este doar începutul.Într-un podcast pentru New York Times, Musk a răspuns afirmativ, cu fermă convingere, când a fost întrebat dacă Tesla va avea o capitalizare de piaţă superioară peste 5 ani."Cred că Tesla, în acest moment, nu este într-un pericol mortal cum era acum trei ani. Când a fost o perioadă grea. Bine, tehnic vorbind, Tesla a fost în pericol de moarte mult timp. Dar nu cred că este în acest moment.""Ceea ce a reuşit Tesla este să aibă un volum de producţie şi un flux de numerar pozitiv. Din punctul de vedere al unei companii de automobile, aceasta este marea reuşită a Tesla. Au fost sute de companii de-a lungul anilor, sute. Cu toate astea, singurele care nu au dat faliment au fost Ford şi Tesla."Evenimentul Tesla de săptămâna trecută.